open-index/open-wikipedia-markdown huggingface dataset:
Anchises (mytológia)

[thumb|[Charles-André van Loo, *Aineias unáša svojho otca Anchísa*, 1729, olej na plátne, Louvre, Paríž]]
**Anchises** alebo **Anchisés** alebo **Anchísés** (starogr. Ἀγχίσης – Anchises/ iný prepis: Anchísés, Anchisés; ) bol dardanský kráľ, syn kráľa Kapya a jeho manželky Themidy.

I keď jeho podobu poznáme iba z vyobrazení, na ktorých je v pokročilom veku ako krehký starec, v mladosti vynikal mužnou krásou. Zaľúbila sa doňho sama bohyňa lásky Afrodita, s ktorou mal neskôr syna Aineia, známeho hrdinu trójskej vojny.

Spočiatku sa pri napadnutí Tróje achájskym vojskom zachoval neutrálne a kráľovi Priamovi, napriek tomu, že ho s ním spájali príbuzenské väzby, neprišiel na pomoc.

Dočkal sa v zdraví konca vojny, keď ho z horiacich trosiek mesta spolu s vnukom Askaniom zachránil jeho syn. Vyniesol ho na vlastných ramenách a spolu so skupinou zachránených druhov odplávali z pobrežia na ďalekú cestu, ktorú jeho synovi určili bohovia a osud.

Do svojej novej vlasti sa však už nedostal, pretože počas zastávky na Sicílii zomrel. V mytológii sa s ním stretávame naposledy, keď po smrti sprevádzal svojho syna Hádovou ríšou zomrelých.
 
Vzhľadom na početné umelecké zobrazenia posledných chvíľ hynúcej Tróje a úteku jeho syna, býva aj Anchises častým námetom maliarskych a sochárskych diel. Zrejme najvýstižnejšie daný okamih zachytil vo svojom súsoší *Aineias zachraňuje Anchisa a Askania z horiacej Tróje* Gian Lorenzo Bernini.

Maliarskych diel s postavou Anchisa nesúceho sa na Aineiových pleciach je rovnako veľké množstvo, napr. diela Federica Barocciho, Charlesa-André van Loo, Charlesa Errarda a ďalších. Historickú analógiu môžeme vidieť na freske *[[Požiar v Borgo]]* od renesančného umelca Raffaela vo vatikánskom Apoštolskom paláci. Ako sprievodca svojho syna po ríši zomrelých, vystupuje i vo Vergiliovej *[[Vergílius#Aineis|Aeneide]]*.

## Iné projekty

## Zdroje

* J. Parandowski, *Mytológia*, Tatran, Bratislava, 1980, 
* V. Zamarovský, *Bohovia a hrdinovia antických bájí*, Mladé letá, Bratislava, 1980
* V. Zamarovský, *Aeneas*, Perfekt, Bratislava, 2001, ISBN 80-8046-099-X

Kategória:Postavy gréckej mytológie
Askanios

[right|250px|thumb|''Aeneias so synom Askaniom v Itálii'', rímsky mramorový reliéf z r. 140 - 150 po Kr., [Britské múzeum, Londýn]]
**Askanios** (, ), bol syn trójskeho hrdinu Aineia a jeho manželky Kreúsy, zakladateľ Alby Longy, z ktorej vzišiel Rím.

Na rozdiel od iných postáv gréckej mytológie o jeho pôvode existujú tri verzie - grécka, rímska a historická. Podľa gréckej boli jeho rodičmi Aineias a Kreúsa, podľa rímskej, v ktorej vystupuje pod rímskym menom *Iulus* bola jeho matkou druhá Aineiova manželka Lavinia, s ktorou sa oženil v novej vlasti. Historici sa zasa domnievajú, že Askanios a Iulus sú dve rozdielne postavy a každá z nich má inú matku (Askanios Kreúsu a Iulus Laviniu).

V mýtoch sa objavuje až v okamihu úteku jeho otca a starého otca Anchisa z horiacej Tróje a nalodení sa na pobreží na narýchlo zbudované lode. Tie ich po strastiplnej ceste doviezli do novej vlasti - Itálie, kde mal jeho otec podľa príkazu bohov založiť nové mesto a zabezpečiť tak pokračovanie rodu.

Cestou sa Aineias so svojimi druhmi zastavil v Kartágu kde vládla kráľovná Dídó. Od prvého okamihu si Askania obľúbila a často ho brávala na kolená a hrala sa s ním. Pri jednej z takýchto chvíľ ju Askanios jemne pichol hrotom jej šípu v blízkosti srdca. Nikto si to nevšimol, ale Dídó sa v tom okamihu zaľúbila do Aineia. Neskôr vysvitlo, že na kolenách nesedel ozajstný Askanios, ale Erós, premenený na Aineiovho syna.

Askanios prevzal po svojom otcovi vládu v meste Lavinium a pod rímskym menom Iulus sa stal zakladateľom rodu, od ktorého odvodzoval svoj pôvod Gaius Iulius Caesar.

Rovnako ako jeho starý otec a otec i Askanios býva častým námetom výtvarných diel, zachytávajúcich udalosť ako vedený za ruku svojím otcom uteká pred plameňmi horiacej Tróje.

## Iné projekty

## Zdroje

* J. Parandowski, *Mytológia*, Tatran, Bratislava, 1980, 
* V. Zamarovský, *Bohovia a hrdinovia antických bájí*, Mladé letá, Bratislava, 1980

Kategória:Postavy gréckej mytológie
Svetový pohár v behu na lyžiach 2009/2010 – muži

**Svetový pohár v behu na lyžiach 2009/2010 mužov** je 29. ročník Svetového pohára v behu na lyžiach. Začiatok tohto ročníka bol 21. novembra 2008 a jeho koniec je naplánovaný na 21. marca 2009 vo švédskom Falune.

## Kalendár pretekov

### Štafety

Kategória:Svetový pohár v behu na lyžiach
Kategória:Šport v 2009
Kategória:Šport v 2010
Karol Viest

**Karol Viest** (* 18. júl 1844, Revúca – † 30. január 1903, Myjava) bol pedagóg, profesor revúckeho gymnázia a učiteľ cirkvi myjavskej.

## Rodina
* manželka: Eleonóra rod. Rosiarová
* deti: Branislav Viest, Karol Ladislav Viest, Fedor Ivan Viest 
* otec: Andrej Viest
* matka: Zuzana rod. Rocháčova

## Životopis
Pedagóg, pôsobil v Myjave po zatvorení slovenského gymnázia v Revúcej s ním prišiel nový duch do škôl, moderná pedagogika, je známy svojou spolkovou činnosťou – ovocinárstvo, zakladateľ hasičského spolku. 
Profesor Slovenského gymnázia veľkorevúckeho a učiteľ cirkvi myjavskej (nápis z pomníka).

## Literatúra
* Slovenský biografický slovník
* Karol Viest veľkorevúcky profesor a myjavský učiteľ 1844-1944 (vydavateľ Ev. a.v. cirk. sbor, Myjava 1944)

## Externé odkazy
* Portál ku knižniciam a zbierkam slovenských knižníc "Slovenská knižnica" https://www.kis3g.sk/
* Záznam o narodení a krste v matrike riadok 38 - evanjelická farnosť Revúca; pokrstený ako Karoly Wjeszt

Kategória:Slovenskí pedagógovia
Kategória:Osobnosti z Revúcej
Kategória:Osobnosti Evanjelického kolégia v Prešove
Struhy

**Sídlisko Struhy** je sídlisko na severnom cípe mestskej časti Krásno nad Kysucou (stred), pričom tu žije väčšina jeho obyvateľov. Vo vyše 500 bytoch a na 3 predmestiach tohoto sídliska žilo na konci roku 2010 okolo *2.500* obyvateľov.

## História sídliska a vybavenosť
Sídlisko bolo projektované na konci 60. rokov 20. storočia pre čoraz zväčšujúci sa počet zamestnancov podniku Drevina n.p. Krásno nad Kysucou - Oščadnica. Pôvodne malo na sídlisku stáť 30 bytových domov, z ktorých sa nakoniec schválila výstavba 25 aj pre JRD Krásno nad Kysucou aj pre Drevinu. Prvé práce na sídlisku začali v roku 1970, kedy z blízkej panelárne boli dovážané prvé panely na výstavbu prvých vežiakov. Prvé byty skolaudovali v roku 1974 a v nich dostali nové bývanie stovky mladých rodín z blízkeho podniku. Zároveň s výstavbou nového sídliska prišiel na rád aj výstavba nového Zdravotného Strediska pre Krásno nad Kysucou, ktoré otvorili v roku 1972. Spolu so zdravotným strediskom a lekárňou sa vybudovali aj predmestia s robotníckymi domami "Struhy II" a 9. mája. 

Keďže na začiatku 80. rokov už ľudia potrebovali ďalšie byty, tak sa postavili ďalšie blokové jednotky na ulici 1. mája. Tie skolaudovali v roku 1983 aj pre niekoľkých obyvateľov zatopených obcí Riečnica a Harvelka, kvôli výstavbe vodnej nádrže Nová Bystrica. Sídlisko potom dostalo menšie obchody so službami, vznikli rôzne obchodíky na ulici 1. mája ako napr. "Školáčik", Tipos, "Ľudovečka", mäsiarstvo, "Lapek" a iné. 

Zároveň bol na začiatku 90. rokov po páde komunizmu otvorený dlho očakávaný obchod "Kyszdroj" pod obchodom s textilom, dnešná predajňa s elektronikou **AUTOOMEGA**. Na konci 90. rokov bola schválená výstavba dvoch bytových domov ešte na ulici Struhy I. Tieto bytové jednotky skolaudovali na začiatku roku 2003. V roku 2010 už Mestská kotolňa zastavila prevádzku vykurovania pomocou pary z hlavnej kotolne a tak mesto začalo novým spôsobom dodávať kotolňu každým bytovým domom, ktoré vlastnú kotolňu nemali. V dnešnej dobe na sídlisku otvorili supermarket Tesco hneď medzi ulicami Mládežnícka a 1. mája. Nová výstavba bytových domov už nie je plánovaná z dôvodu dostavania celej oblasti predmestiami a bytovými jednotkami.

**Ulice**: *Struhy I*, *Struhy II*, *9.mája*, *MUDr. Hálka*, *Násypy (časť)*, *Mládežnícka*, *1. mája (časť)*, *Lesnícka (hraničná ulica so Starým Krásnom)*.


Struhy 2.jpg|Zástavba bytových domov na ulici 1. mája, v popredí reštaurácia Lapek a Lekáreň Anna-Mária
Struhy 1.jpg|Zástavba bytových domov na ulici Struhy I


Kategória:Krásno nad Kysucou
Kategória:Sídliská na Slovensku
Ping

Program **ping** (angl. Packet InterNet Groper) umožňuje preveriť funkčnosť spojenia medzi dvoma sieťovými rozhraniami (počítača, sieťového zariadenia) v počítačovej sieti, ktorá používa rodinu protokolov TCP/IP. Ping pri svojej činnosti periodicky odosiela IP datagramy a očakáva odozvu protistrany (zariadenia). Pri úspešnom získaní odpovede vypíše dĺžku odozvy (latencie) a na záver štatistický súhrn. Trvanie odozvy sa vypisuje v milisekundách.

## Opis činnosti
Parametrom programu `ping` je doménové meno alebo IP adresa sieťového rozhrania, ktorého dostupnosť chceme preveriť. Ak je uvedené doménové meno, je najprv preložené pomocou DNS na IP adresu. Program používa správy „Echo Request“ (typ 8, výzva) a „Echo Reply“ (typ 0, odpoveď) protokolu ICMP. Výzvy sa odosielajú na cieľovú IP adresu a v stanovenom limite sa očakáva odpoveď (typicky 3 sekundy). Jednotlivé výzvy obsahujú čísla (icmp_seq), podľa ktorých možno identifikovať jednotlivé odpovede alebo ich stratu. Program priebežne vypisuje, ktoré odpovede už prišli a s&nbsp;akým oneskorením (latenciou).

Sieťové umiestnenie môže byť server, počítač, sieťová tlačiareň, spojené cez internet alebo LAN.

## Kvalita pingu
* **0 – 50** ms – výborný ping (odporúčaný pre hranie multiplayerových hier)
* **50 – 100** ms – chválitebný ping (zhoršená kvalita pri hraní hier)
* **100 – 200** ms – dostatočný ping (zlá kvalita pri hraní hier, dobrá pre prehliadanie internetu)
* **200 – 1000** ms – zlý ping (takmer nehrateľné multiplayer hry, dostačujúca kvalita pre prehliadanie internetu)
* **1000+** ms – nedostatočný ping, ktorý spôsobuje časté internetové problémy s konkrétnym sieťovým umiestnením

## Externé odkazy

### Manuálové stránky

* 
* 

### Meranie pingu z prehliadača

Meranie pingu (odozvy) môžete na týchto webových stránkach:
* www.speedmeter.sk – Slovenská stránka na meranie rýchlosti internetu a rýchlosti odozvy.
* www.speedtest.net – Medzinárodná stránka na meranie rýchlosti internetu a rýchlosti odozvy.
* Ping Test Online

Kategória:Počítačové siete
Kategória:Unixové príkazy
Zoznam najväčších denných zmien indexu Dow Jones Industrial Average

Tento článok je zoznamom najväčších denných zmien v hodnote indexu Dow Jones Industrial Average.

## Najväčšie bodové zmeny

Prvé štyri tabuľky zobrazujú najväčšie zmeny hodnoty medzi uzatváracím kurzom daného dňa a uzatváracím kurzom dňa predchádzajúceho. Nejde o zmeny v rámci jedného dňa (intra-day volatilitu).

## Najväčšie percentuálne zmeny

Niektoré zdroje uvádzajú stratu -24,39% (z 71,42 na 54,00) zo dňa 2. decembra 1914 a stavajú ju tak na vrchol zoznamu najväčších percentuálnych strát. Newyorská burza vtedy otvorila obchodovanie po vyše štyri a pol mesačnej prestávke, ktorá trvala od 30. júla 1914 a Dow v skutočnosti v tento deň rástol rádovo v hodnote niekoľko percent (z 71,42 na 74,56). Zjavný pokles však je zaznamenaný z dôvodu revízie hodnôt indexu, pri ktorej boli retroaktívne zmenené hodnoty uzávierky v tento deň, nie však dní pred pauzou. Táto zmena teda nebola skutočnou stratou, stáva sa tak len nominálnym vyjadrením diskontinuity v histórii indexu.

## Najväčšie výkyvy počas jedného obchodného dňa

Tábuľka je zoznamom najväčších výkyvov hodnoty indexu v rámci jedného obchodného dňa od roku 1987. Ako ukazuje stĺpec *Čistá zmena*, 13 z 20 najväčších výkyvov bolo zaznamenaných v dňoch, kedy hodnota indexu poklesla, kým len v 7 prípadoch došlo k nárastu. 9 z 10 najväčších intra-day výkyvov sa objavilo počas svetovej finančnej krízy započatej v roku 2008 a žiadny z tabuľky sa neobjavil pred rokov 2000. V dňoch najväčšej paniky na trhoch, v období od 29. septembra do 1. decembra 2008 sa objavuje 9 najväčších výkyvov (zároveň aj 15 z 20 najväčších).

## Zdroj

Kategória:Burzové indexy
Kategória:Ekonomické zoznamy
Bezúčelový úver

**Bezúčelový úver** je každý úver, ktorého využitie netreba veriteľovi doložiť. Tento typ úveru sa niekedy označuje ako úver (pôžička) na čokoľvek.

Medzi špeciálne bezúčelové úvery patrí:
* povolené prečerpanie na účte
* kreditná karta
* bezúčelový úver zabezpečený nehnuteľnosťou (americká hypotéka)
* bezúčelový úver zabezpečený finančným majetkom

Kategória:Úver
Hundovo pravidlo maximálnej multiplicity

**Hundovo pravidlo maximálnej multiplicity** alebo **Hundovo pravidlo** je empirické pravidlo kvantovej fyziky hovoriace o tom, že stabilita atómu sa zvyšuje so stabilitou celkového spinu. Objavil ho nemecký fyzik Friedrich Hund v roku 1925.

Orbitály atómu sú obsadzované vždy párom elektrónov, no pokiaľ sa na určitej hladine vyskytuje degenerovaný orbitál (napr. p, ktorý je trojnásobne degenerovaný: px, py, pz), elektróny najskôr zaplnia všetky tri orbitály a až následne sa začnú párovať. Toto pravidlo priamo súvisí s elektrostatickým odpudzovaním páru elektrónov, ktorý má vyššiu energiu ako jednotlivé elektróny stabilita systému je výhodnejšia, ak má nižšiu celkovú energiu. Multiplicita je vlastne počet nespárených elektrónov + 1.

Kategória:Fyzika častíc
Kategória:Spektroskopia
Kategória:Eponymické termíny v chémii
Kategória:Eponymické termíny vo fyzike
Účelový úver

**Účelový úver** je každý úver, ktorého využitie je potrebné veriteľovi zdokladovať. Účelové úvery sú určené na nákup konkrétnych tovarov alebo služieb. Najčastejšími dôvodmi poskytnutia účelového úveru sú:

* kúpa nehnuteľnosti (hypotekárny úver)
* rekonštrukcie 
* investície do nehnuteľnosti
* kúpa automobilu (lízing)
* kúpa spotrebného tovaru (splátkový úver)

Kategória:Úver
Bežný účet

**Bežný účet** môže byť:
*typ bankového účtu, pozri bežný účet (banka)
*bežný účet platobnej bilancie
*v ESNÚ 95: účet zo skupín účtov I, II, V.I a V.II, pozri pod ESNÚ 95
Boston City Hall

náhľad|Budova bostonskej radnice
**Bostonská radnica** je budova v centre mesta a sídlo vlády mesta Boston, Massachusetts, USA.

## Dejiny
Do súťaže na budovu bostonskej radnice bolo v roku 1962 zaradených 256 návrhov. Víťazným návrhom sa stal projekt Gerharda Kallmana, Noela McKinnella a Edwarda Knowlesa. Bol realizovaný v rokoch 1963-1968 stavebnou firmou Architects and Engineers. V interiéri aj v exteriéri tejto budovy prebieha na rôznych úrovniach vzájomná interakcia medzi občanmi a štátnou správou. Témou projektu bola tzv. „oslava štátnej správy“. Práve tu obyvatelia Bostonu privítali anglickú kráľovnu Alžbeta II. pri jej návšteve Spojených štátov v roku 1976. 

## Budova bostonskej radnice
Budova radnice sa nachádza vo vládnom centre mesta Boston. V rámci centra Bostonu sa autorom objektu radnice podarilo spojiť päť základných dištriktov mesta. Okrem samotnej budovy sa v návrhu nachádza aj tzv. plaza, námestie inšpirované antikou, ktoré sa stalo častým verejným zhromaždiskom.

Objekt bostonskej radnice je deväť podlažný. Je formálne aj funkčne rozdelený do troch úsekov. Prvé štyri podlažia sú plne prístupné verejnosti. Nachádzajú sa tu kancelárie mestského úradu. Ďalšie priestory slúžia úradu primátora a mestskej rady. V najvyšších podlažiach sa nachádzajú kancelárie radnice, ktoré sú pomerne málo navštevované verejnosťou. Autori vyjadrili návrh rozdelenia budovy do troch častí aj materiálovo. Vo fasáde sa striedajú tehlové povrchy s povrchmi z pohľadového betónu a keramickým obkladom. Pohľadový betón typický pre brutalizmus, evokuje vážnosť sídla primátora, pričom tehla a keramický obklad evokujú prístupnosť verejnosti.

Objekt radnice je z väčšej časti riešený ako stužená monolitická konštrukcia, vylievaná na mieste z portlandského betónu. Ostatné dielce sú železobetónové prefabrikáty a majú rozdielnu farebnosť od liateho betónu. 

## Odozva verejnosti
Objekt bostonskej radnice sa stretol s úspechom najmä v kruhoch modernistických architektov. Je považovaný za výborný príklad architektúry brutalizmu. Avšak v radoch verejnosti a samotných zamestnancov radnice sa objekt stretol s negatívnymi reakciami. Zaznamenané boli sťažnosti v súvislosti s nevhodným pracovným prostredím a náročnou orientáciou návštevníkov. Stavba bola v priebehu rokov 2006-2008 navrhnutá na zbúranie, prípadne premiestnenie úradu radnice do iných priestorov v rámci mesta.  

## Referencie

## Použitá literatúra
*LeBlanc, S.: *Moderne Architektur in Amerika.* Deutsche Verlags-Anstalt GmbH, Stuttgart, 1998. ISBN 3-421-03136-3, tu s. 131.
*Miller, N., Morgan, K.: *Boston Architecture 1975-1990*. Prestel Verlag, Mníchov, 1990. ISBN 3-7913-1097-6, tu s. 51.

## Iné projekty

## Externé odkazy
* www.citymayors.com
* www.cityofboston.gov

Kategória:Stavby v Bostone (Massachusetts)
Kategória:Architektúra z 1968
Kategória:Brutalizmus
NHL 2007/2008

Sezóna **NHL 2007/2008** bola v poradí 90. sezóna Národnej hokejovej ligy. Riadna sezóna sa začala 29. septembra 2007, koniec základnej hracej časti je naplánovaný na 6. apríla 2008. Atlanta Thrashers 27. januára 2008 hostil 56. ročník All-Star zápasu.

## Konečné tabuľky základnej časti

### Západná konferencia

### Východná konferencia

## Play-off

## Kanadské bodovanie

2007
Kategória:Ľadový hokej v 2007
Kategória:Ľadový hokej v 2008
Abenakiit-(Ce)

**Abenakiit-(Ce)** je klencový minerál sodíka, céru, neodýmu, lantánu, prazeodýmu, tória, samária, kyslíka, síry, uhlíka, fosforu a kremíka. Jeho chemický vzorec je Na26{Ce, Nd, La, Pr, Th, Sm}6{SiO3}6{PO4}6{CO3}6{SIVO2}O. Kremičité skupiny možno zapísať i ako cyklické skupiny . 

Abenakiit-(Ce) bol pomenovaný podľa indiánskeho kmeňa Abnaki, ktorý patrí medzi Algonkinov, v Novom Anglicku.

## Vlastnosti

### Fyzikálne vlastnosti
Tvrdosť na Mohsovej stupinici je  4-5.

Abenakiit-(Ce) je slabo rádioaktívny.

#### Kryštálová mriežka
Tento minerál kryštalizuje v trigonálnej sústave. Má hexagonálnu sieť, v ktorej sa nachádzajú:

* reťazce mnohostenov  spojené skupinami ,
* stĺpce šesťčlenných kruhov ,  a  (kde KVZ – kovy vzácnych zemín),
*  skupiny,  osemsteny a neusporiadané  ligandy v stĺpcoch.
Táto štruktúra sa podobá kazakovitu.

### Chemické vlastnosti
Rozpúšťa sa v kyseline chlorovodíkovej (HCl).

Spomedzi kovov vzácnych zemín sa v abenakiite-(Ce) najčastejšie vyskytuje cér.

Kombinácia minerálov v abenakiite-(Ce) je jedinečná, podobné zloženie má steenstrupín-(Ce). Abenakiit-(Ce) bohatý na sodík je takisto unikátny predpokladaným  v jeho štruktúre. Pôvodne sa našlo jediné zrno tohto minerálu, takže je extrémne vzácny.

## Výskyt
Abenakiit-(Ce) bol objavený v xenolite sodalitu a syenitu v Mont Saint-Hilaire v Quebecu v Kanade spolu so seranditom, lepidolitom, neptunitom, eudialytom, aegirínom a steenstrupinom-(Ce). Tento minerál bol objavený konkrétne v Poudrette quarry, v podobe zŕn veľkosti 1 - 2 mm.

## Referencie

## Pozri aj
* Zoznam minerálov

## Zdroj

Kategória:Trigonálne minerály
Kategória:Minerály sodíka
Vraždy podľa abecedy

***Vraždy podľa abecedy*** () je detektívny román britskej spisovateľky Agathy Christie. Vystupuje v ňom jej slávny fiktívny detektív Hercule Poirot so svojim priateľom kapitánom Arthurom Hastingsom, ktorý je aj rozprávačom príbehu.

Román bol po prvýkrát vydaný v Anglicku v roku 1936 vo vydavateľstve Collins Crime Club. V roku 1992 bol podľa knihy Vraždy podľa abecedy natočený rovnomenný film v hlavnej úlohe s britským hercom Davidom Suchetom.

## Slovenské vydanie
V slovenčine vyšla kniha v roku 1965 v edícii „Labyrint“ vo vydavateľstve Smena.

## Dej

V prímorských letiskách na južnom pobreží Anglicka vyčíňa sériový vrah. Celá krajina je v strehu. Tentoraz páchateľa okrem neznámeho motívu bezpochyby vedie aj iná pohnútka. Anonymné listy, vopred upozorňujúce známeho detektíva na miesto najbližšej vraždy, sú rukolapným dôkazom, že márnomyseľnosť je jednou z hlavných vlastností nebezpečného zabijaka. Aj výber obetí podľa abecedy, inšpirovaný vlakovým cestovným poriadkom, svedčí o dôslednej, metodickej mysli, čo sa rozhodla hodiť rukavicu samému Herculovi Poirotovi. Slávny detektív už môže rátať len s tým, že sebavedomie rastúce s každou vraždou časom oslabí protivníkovu pozornosť a vrah začne robiť chyby ...

## Externé odkazy
*Agatha Christie: Vraždy podľa abecedy

## Zdroj
*

Kategória:Knihy z 1936
Kategória:Detektívne romány
Kategória:Diela Agathy Christie
Kategória:Sfilmované romány
Labute a havrany

***Labute a havrany*** je dvojalbum Petra Nagya, ktorý bol vydaný k 25. výročiu na scéne. Obsahuje 12 nových piesní a záznam koncertu Hity unplugged. Album vydalo hudobné vydavateľstvo Supraphon v roku 2009. 

## Zoznam skladieb
CD 1 – Štúdiové nahrávky:

# „Rozhľadňa 25“ (Peter Nagy / Peter Nagy)
# „Sto diárov“ (Peter Nagy / Peter Nagy)
# „Nová gitara“ (Peter Nagy / Peter Nagy)
# „Labute a havrany“ (Peter Nagy / Peter Nagy)
# „Človek zviera“ (Peter Nagy / Peter Nagy)
# „Flying“ (duet s Nicole J McCloud) (Peter Nagy / Peter Nagy)
# „Keď muž umýva auto“ (Peter Nagy / Peter Nagy)
# „Úplné bezvetrie“ (Peter Nagy / Peter Nagy)
# „Šepoty“ (Peter Nagy / Peter Nagy)
# „Žraloky plačú“ (Peter Nagy / Peter Nagy)
# „Nožnice krásnych žien“ (Peter Nagy / Peter Nagy)
# „Nohavičky vlajú“ (Peter Nagy / Peter Nagy)
Bonus:
# „Pihovatá dívka“ (pocta Pavlu Novákovi) (Pavel Novák / Pavel Novák)  

CD 2 : Hity -Unplugged - koncert  

# „Profesor Indigo“ (Peter Nagy / Peter Nagy)
# „Poďme sa zachrániť“ (Július Kinček / Peter Nagy) 
# „Len pomaly“ (Peter Nagy / Peter Nagy) 
# „So mnou nikdy nezostarneš“ (Peter Nagy / Peter Nagy) 
# „Máš čo máš“ (Július Kinček / Peter Nagy) 
# „Krásny zadok“ (Peter Nagy / Peter Nagy) 
# „Psi sa bránia útokom“ (Július Kinček / Peter Nagy) 
# „Poslednýkrát“ (Peter Nagy / Peter Nagy) 
# „Zákony hada“ (Július Kinček / Peter Nagy) 
# „S nohami na stole“ (Peter Nagy / Peter Nagy) 
# „Chráň svoje bláznovstvá“ (Peter Nagy / Peter Nagy) 
# „Korálky od Natálky“ (Július Kinček / Peter Nagy) 
# „Kristínka iba spí“ (Peter Nagy, Július Kinček / Peter Nagy) 
# „Aj tak sme frajeri“ (Július Kinček / Peter Nagy) 

Kategória:Hudobné albumy z 2009
Kategória:Koncertné albumy z 2009
Kategória:Albumy Petra Nagya
Abernathyit

**Abernathyit** je zriedkavý tetragonálny minerál, ktorý má chemický vzorec K(UO2)AsO4•3H2O.

Bol pomenovaný podľa objaviteľa Jessa Abernathyho, ktorý bol banským inžinierom na ložisku, kde bol prvýkrát opísaný.

## Vlastnosti
### Fyzikálne vlastnosti
*Tvrdosť: 2 – 3
*Hustota: /m3
*Lom: lastúrnatý
*Štiepateľnosť: dokonalá
*Krehkosť: krehký

### Chemické vlastnosti
Zloženie:
*K – 7,52 %
*U – 45,77 %
*As – 14,41 %
*H – 1,55 %
*O – 30,76 %

### Optické vlastnosti
*Vzhľad: ditetragonálne bipyramídy
*Farba: žltá
*Lesk: sklený
*Priehladnosť: priehľadný
*Vryp: svetložltý

## Lokality
Tento minerál bol objavený vo viacerých štátoch:
*Francúzsko – Riviéral
*Nemecko – Sailauf v Bavorsku
*USA – Tuba City

Prvýkrát bol opísaný z uránové ložiska typu Colorado Plateau v Moab v Americkom štáte Utah.

## Pozri aj

* Zoznam minerálov

Kategória:Tetragonálne minerály
Kategória:Minerály uránu
Kategória:Minerály draslíka
Kategória:Minerály arzénu
Kategória:Minerály kyslíka
Kategória:Minerály vodíka
Letisko Londýn-Luton

**Letisko Londýn-Luton** (; IATA: **LTN**, ICAO: **EGGW**) je letisko vzdialené približne 55 km na sever od centra Londýna, v meste Luton, v grófstve Bedfordshire. Je to štvrté najväčšie letisko v blízkosti Londýna po Heathrow, Gatwick a Stansted.

## História
Letisko bolo otvorené 16. júla 1938. Počas druhej svetovej vojny bolo základňou RAF.

Po vojne bola pôda vrátená mestu, ktoré pokračovalo v komerčnom využívaní letiska pre leteckých dopravcov ako napríklad Euravia a Monarch Airlines. V roku 1972 bol Luton najziskovejším letiskom v krajine.

V roku 1985 bola dokončená rekonštrukcia letiska, ktorá zahŕňala okrem iného vybudovanie odbavovacej haly pre medzinárodné lety. V roku 1990 bol Luton premenovaný na *London Luton Airport* pre zlepšenie mená vo vzťahu k medzinárodnej klientele. Letisko je veľmi závislé od low-costových leteckých dopravcov poskytujúcich lacné spoje, napríklad Wizz Air, Ryanair, easyJet a iné.

Bola vybudovaná nová železničná stanica *Luton Airport Parkway* pre skvalitnenie spojenia s Londýnom do stanice *St. Pancras*, na sever do Bedfordu a na juh do Wimbledonu, Suttonu, Gatwicku a Brightonu. Spojenie na túto stanicu, vzdialenej asi 2 km od letiska, zabezpečuje bezplatná autobusová doprava.

V roku 2005 sa začala výstavba novej odbavovacej haly, potom čo počet prepravených cestujúcich vzrástol z pôvodných necelých 2 miliónov v roku 1995 až na necelých 8 miliónov v roku 2004.

Plánuje sa výstavba alebo úprava pristávacej dráhy na dĺžku, ktorá vyhovuje moderným veľkým lietadlám. Momentálne prebieha výstavba železničnej trate priamo na letisko, ktorá zabezpečí priame spojenie letiska s centrom Londýna, ktoré by malo rýchlosťou a vzdialenosťou prekonať konkurenčné letisko Stansted. Takisto nahradí aktuálny autobusový transfer z letiska na stanicu *Luton Airport Parkway*. Jej dokončenie je naplánované na rok 2021

## Iné projekty

## Externé odkazy
* Oficiálna stránka

## Zdroj

Kategória:Doprava v Londýne
Kategória:Letiská v Spojenom kráľovstve
1. slovenská národná hokejová liga 1966/1967

**1. slovenská národná hokejová liga 1966/1967** bola štvrtou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stala Dukla Nitra, ktorá skončila na konečnom 1. mieste v základnej časti, v kvalifikácii si ale postup do najvyššej súťaže navybojovala. Vypadlo družstvo AC Nitra, ktoré v nasledujúcej sezóne nahradilo družstvo Spartak BEZ Bratislava.

## Konečné poradie

## O postup do celoštátnej ligy

## Káder Dukly Nitra
* **Brankári:** Holoubek, Marek, Šatný 
* **Hráči v poli:** Gottwald, Banáš, Vokáč, Jungwirth, Gamboš, Cunda, Došel, Tatíček, Jelínek, Jánoška, Kratochvíl, Paraj, Fischer, Petrnoušek, Koršala, Dekan, Majewski, Maláth, Vajcík
* **Tréneri:** Pavlík

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1966
Kategória:Ľadový hokej v 1967
DDR

**DDR** môže znamenať:
* DDR SDRAM – typ počítačovej pamäte
* Nemecká demokratická republika – Deutsche Demokratische Republik
* Dance Dance Revolution – zvláštna počítačová hra s fyzickým pohybom
* Double data rate – typ prenosu počítačovej zbernice
Kyjak

thumb|Kyjak
**Kyjak** (iné názvy: **kyj, obuch, budzogáň, buzogáň**, posledné pochádza z maď. *buzogány*) je kratšia hrubá a na jednom konci rozšírená palica, ktorá slúži ako zbraň alebo ako pracovný nástroj.

## Pracovný nástroj
Kyjak je zrejme jedným z prvých pracovných nástrojov slúžiaci na roztĺkanie iných predmetov. Tvarovaný je tak aby sa v rukách čo najlepšie držal a mal ťažšiu rozšírenú časť. Kyjak sa zhotovoval najmä z dreva, ale aj z iných materiálov napríklad kostí a kameňa.

## Zbraň
[thumb|''[Herakles (mytológia)|Herkules'' s kyjakom, John Singer Sargent (1921)]]
Kyjak ako zbraň určite používali už lovci na lovenie zveri napr. mamutov. Jaskynné maľby ich použitie datujú už v paleolite. V neskorších dobách ľudia kyj používali aj v boji medzi sebou. Traduje sa, že kyjak ako zbraň používali ešte aj v stredoveku najmä zbojníci pri prepadávaní pocestných.

## Dekoratívny prvok
Používa sa v dnešnom folklóre napr. ako súčasť výstroje čerta, ktorý je zosobňovaním zla a nebezpečia. S obľubou ho využívajú mládenci, ktorí počas vianočných sviatkov približujú zvyky našich predkov v podobe jasličkárov.

## Priezvisko
Slovo kyjak sa na Slovensku používa aj ako priezvisko "Kyjak". Priezvisko KYJAK sa na Slovensku v roku 1995 nachádzalo 41-krát a to asi v 14 lokalitách.

## Referencie


## Pozri aj
* obušok
* palcát

Kategória:Chladné zbrane
Kategória:Nástroje
Kategória:Ľudová kultúra na Slovensku
Kategória:Stredoveké zbrane
Kategória:Staroveké zbrane
DDR3 SDRAM

**DDR3** alebo double-data-rate 3 SDRAM je evolučný nástupca operačnej pamäte DDR2 SDRAM. Táto technológia sa používa pre vysokorýchlostné ukladanie pracovných dát. Hlavný rozdiel medzi DDR2 a DDR3 je v rýchlosti pamätí. Počiatočná 400 MHz oproti 1,066 GHz a najvyššia 1,2 GHz oproti 2,133 GHz (už sú ohlásené vyše 2,4 GHz). Štandardné napätie určené štandardom JEDEC bolo znížené z 1,8 na 1,5 V. V skutočnosti väčšina pamätí potrebuje napätie medzi 1,65 a 1,8 V.

## Parametre pamätí
### Štandard JEDEC
Je to nastavenie, pri ktorom by nemalo dôjsť k zničeniu pamätí alebo iných pamätí a ktorým sa štandardizuje továrenské nastavenie pamätí.

### Neštandardné pamäte

Frekvencia 2,666 GHz je zatiaľ maximálna normálna rýchlosť predávaných pamätí (pretaktovaním je možné ísť vyššie).

## Zdroj

Kategória:Počítačová pamäť
Základná škola kniežaťa Pribinu

thumb|Budova školy
thumb|Otvorenie ihriska
thumb|Multifunkčné ihrisko
**Základná škola kniežaťa Pribinu** je základná škola, ktorá sa nachádza na ulici Andreja Šulgana 1 v Nitre.

Riaditeľkou školy je Iveta Miková.

## História
Nitrianska meštianska škola nadväzovala na tradície školy z roku 1881, ako súkromnej meštianskej školy. Po vzniku ČSR bola v roku 1919 škola poštátnená. Bola umiestnená na Piaristickej ulici. Vzhľadom na umiestnenie školy v starých budovách s malými priestormi, táto už nevyhovovala požiadavkám doby. Od roku 1924 sa riaditeľ Vojtech Vlach domáhal postavenia novej školy. 14.augusta 1933 slávnostne položili základný kameň školskej budovy s názvom *Pribinova jubilejná štátna meštianska škola v Nitre, 833 – 1933*. Slávnostné otvorenie Štátnej meštianskej školy v Nitre bolo 31.októbra 1937. Budova školy a budova riaditeľa školy sú pomerne málo známe, avšak pozoruhodné funkcionalistické stavby medzivojnového obdobia.

## Multifunkčné ihrisko
V roku 2009 bolo pri vstupe do budovy školy vybudované a slávnostne otvorené multifunkčné ihrisko. 

## Pozri aj
* Zoznam kultúrnych pamiatok v Nitre

## Externé odkazy
* Webová stránka školy 

Kategória:Základné školy na Slovensku
Kategória:Školy v Nitre
Kategória:Pomenovania podľa Pribinu
Concubia Nocte

**Concubia Nocte** bola slovenská black metalová skupina, ktorá vznikla v roku 2003 a svoju činnosť ukončila v roku 2021. 

## Aktuálna zostava
* Cernorog - spev
* Nocturnal - gitara
* Svarthen - basgitara, klávesy
* Sladuban - basgitara
* Sigurd - bicie

## Bývalí členovia
* Volgar - bicie
* Dir - bicie

## Diskografia
### Oficiálne albumy
* 2008 – *Sekerou Peruna a Kladivom Thora*

### Demo
* 2006 – *Z najhlbšej Noci* 

### EP
* 2013 – *Vlčou Krvou* 
* 2021 – *Mohyly*

### Split album
* 2016 – *Poslední Vlci* 

### Kompilácia
* 2021 – *Concubia Nocte*

## Externé odkazy
* bandcamp.com - Concubia Nocte na stránke Bandcamp
* metal-archives.com – Concubia Nocte na Encyclopaedia Metallum

Kategória:Slovenské blackmetalové hudobné skupiny
Zoznam minerálov S

'''Sa''' – '''Sb''' – '''Sc''' – '''Se''' – '''Sh''' – '''Sch''' – '''Si''' – '''Sk''' –  '''Sl''' – '''Sm''' – '''So''' – '''Sp''' – '''Sr''' – '''St''' – '''Su''' – '''Sv''' –  '''Sw''' – '''Sy''' – '''Sz''' – '''Š'''

## Referencie
*Mindat - Strunz 8 ed
*[IMA Master List (2014-01)](http://pubsites.uws.edu.au/ima-cnmnc/IMA_Master_List_(2014-01).pdf) 

## Pozri aj
* Zoznam minerálov

S
Vladislav III. (Poľsko, 1434)

**Vladislav III.** (* 31. október 1424, Krakov, Poľsko – † 10. november 1444, Varna, Bulharsko) bol od roku (1434) poľský, a od roku 1440 uhorský kráľ (ako **Vladislav I.**).

## Život
Vladislav bol najstarší syn poľského kráľa Vladislava II. Jagela. Za kráľa bol zvolený ako desaťročný, preto počas jeho neplnoletosti fakticky vládol krakovský biskup Zbigniew Oleśnicki. Ten v roku 1345 zlikvidoval litovské povstanie.

V roku 1440 zvolila uhorská šľachta Vladislava uhorským kráľom (ako Vladislav I.), aby lepšie odolala stupňujúcím sa náporom Osmanskej ríše. V roku 1443 začal spoločne s Jánom Huňadym zo začiatku úspešnú výpravu proti Turkom a dobyl Niš a Sofiu. V roku 1444 uzavrel s Turkami prímerie (Segedínsky mier), ktoré však porušil na naliehanie papežského legáta Giuliana Cesariniho. Ďalšie vojenské akcie skončili katastrofálnou porážkou kresťanských vojsk v bitke pri Varne v roku 1444. Kráľ pravdepodobne v bitke padol.

## Smrť
Podľa starej legendy vraj Vladislav nepadol, ale stal sa pustovníkom v Španielsku. Jeho telo nebolo na bojisku nájdené a jeho hrob vo Waweli je prázdny.

## Iné projekty

## Zdroj

Kategória:Osobnosti z Krakova
Kategória:Králi Uhorska
Kategória:Králi Poľska
Svätobernardský pes

**Svätobernardský pes** alebo **bernardín** je plemeno psa spojené so zachraňovaním ľudí z lavín, čo je ale sporné. Isté je to, že Hospic sv. Mikuláša vo Svätobernardskom priesmyku choval tieto psy už od roku 1660, používal ich však na ťahanie. Bernardín je veľké plemeno, ktoré sa rozhodne nehodí do mesta a priemerne sa dožíva 11 rokov.

## Iné projekty

Kategória:Plemená psov zo Švajčiarska
Kategória:Molosoidné psy
Kráľovská hra mesta Ur

**Kráľovská hra mesta Ur** je dosková hra pochádzajúca zo Sumeru. Je jednou z najstarších známych doskových hier. 

Britský archeológ Sir Leonard Woolley našiel v roku 1920 dve hracie dosky tejto hry v kráľovskej hrobke mesta Ur, ktoré pochádzajú približne z roku 2500 pred Kr. Jedna z nich je vystavená v Britskom múzeu v Londýne.

## Pravidlá
Hra obsahuje hraciu dosku a dve sady (biele a čierne) hracích kameňov. Hracie kamene sa skladajú zo siedmich značiek a troch pyramídových kociek. Pravidlá tejto hry sú neznáme.

## Pozri aj
* Dosková hra

## Iné projekty

## Externé odkazy
* Kráľovská hra mesta Ur na boardgamegeek.com 

Kategória:Doskové hry
Kategória:Abstraktné doskové hry
Kategória:Tradičné doskové hry
Piroga

::*Piroga je aj nárečový ekvivalent slova piroh, pozri [[pirohy]].*
thumb|Piroga

**Piroga** je malý čln s jedným sťažňom a jednou plachtou. Používali ju domorodci v Austrálii a na Novom Zélande na prepravné a bojové účely. Neskôr si ju obľúbili aj Európania, spĺňala účel klasických člnov na prepravu k pobrežiu a k iným lodiam.

## Iné projekty

Kategória:Lode
Šujské rašelinisko

**Šujské rašelinisko** je prírodná rezervácia v správe štátnej ochrany prírody Malá Fatra.

Nachádza sa blízko obce Šuja pri rieke Rajčanka v katastrálnom území obce Rajecká Lesná v okrese Žilina v Žilinskom kraji.  Územie bolo vyhlásené v roku 1983 na rozlohe . Ochranné pásmo nebolo určené. Na území rezervácie platí 4. stupeň ochrany.

Predmetom ochrany sú: *Zachovalé zriedkavé slatinné a rašelinné druhy rastlín a ich spoločenstiev.*

Šujské rašelinisko je súčasťou chránených území Natura 2000. Toto územie je vytvorené na štrkovom podloží, ktoré sa neďaleko aj povrchovo ťaží.

## Referencie

## Externé odkazy
* 
*Mapa

Kategória:Prírodné rezervácie v Žilinskom kraji
Kategória:Chránené územia v okrese Žilina
Kategória:Rajecká Lesná
Kategória:Územia európskeho významu na Slovensku
Kategória:Rašeliniská na Slovensku
Ares I-X

**Ares I-X** bol prvý test rakiet radu Ares z programu Constellation, ktoré by mali nahradiť raketoplány, tie majú odísť do výslužby v roku 2010. Test bol úspešne vykonaný 28. októbra 2009. Raketa testu Ares I-X v mala podobné rozmery ako rakety Ares I, ktoré sú určené ako nosné rakety pre Orion, ktorý by mal doniesť človeka opäť na Mesiac a na Mars. Štart misie bol pôvodne naplánovaný na 27. októbra 2009, v ten deň uplynulo 48 rokov od prvého štartu rakety Saturn I. Štart však musel byť odložený kvôli zlému počasiu.  

## Ciele
thumb|left|Ares I-X ide na odpaľovaciu rampu. 
Hlavným cieľom tejto skúšky bolo overenie funkčnosti motorov. Skúška tiež zistila, ako náročné bude pre organizmus kozmonautov oddeľovanie rôznych častí rakety. Sekundárne ciele boli: zisťovanie efektívnosti raketových motorov počas oddeľovania a aerodynamické vlastnosti rakety. Táto skúška, ktorá stála 445 miliónov dolárov (302 miliónov eur), by mala byť "základným kameňom" pre návrat ľudí na Mesiac. Tento kontroverzný projekt začal v roku 2004 George W. Bush. 

## Referencie



Kategória:Program Constellation
Kategória:Kozmonautika v 2009
Skautský zbor

**Skautský zbor** je organizačná jednotka Slovenského skautingu. Spravidla združuje 50 až 150 členov z jedného mesta alebo regiónu (viacero obcí a pod.), ktorí sú združení v skautských oddieloch s počtom 10 až 30 (prípadne aj viac) členov. 

Skautské zbory sú dôležitou súčasťou skautingu a okrem vlastnej práce s deťmi a mládežou v oddieloch zbory zodpovedajú aj za zabezpečenie vzdelávania vedúcich, priestorov (klubovne, sklady...), financií, materiálu potrebného na činnosť. Z tohto dôvodu vystupuje každý zbor ako subjekt s udelenou právnou subjektivitou, takže majú pridelené vlastné IČO (resp. SID), DIČ a v plnej miere nesú zodpovednosť za svoju činnosť. V tomto kontexte sú skautské zbory veľmi dobrou školou zodpovednosti pre mladých ľudí a práve skúsenosti získané pri vedení zboru dokážu neskôr veľmi dobre využiť vo svojom profesijnom živote.

Najviditeľnejšou činnosťou skautských zborov sú hlavne väčšie aktivity organizované pre vlastných členov (napríklad letné a zimné skautské tábory), avšak verejnosť sa s činnosťou skautov stretáva aj na akciách organizovaných pre verejnosť (najznámejšia akcia je rozdávanie Betlehemského svetla počas Vianočných sviatkov) či zo zapojenia sa skautov do kampaní a zbierok ako je Deň narcisov, Biela pastelka, Týždeň modrého gombíka a pod. Skautské zbory, ktorých je na Slovensku vyše 100, sa aj takýmto spôsobom snažia o službu verejnosti a zapojenie sa skautov do spoločensky prospešných aktivít.

## Externé odkazy
* skautské zbory na Slovensku 

Kategória:Skauting
Skogskyrkogården

**Skogskyrkogården** je lesný cintorín a krematórium v Štokholme. Je dielom architekta Erika Gunnara Asplunda a Sigurda Lewerentza z rokov 1935 – 1940. Erik Gunnar Asplund bol poverený vytvorením krematória na lesnom cintoríne v Štokholme, ktoré sa vo výraznej miere zaoberalo aj krajinou a krajinnými úpravami, jeho práca na tomto projekte začala v roku 1915. Návštevníci prichádzajú chodníkom z lomového kameňa na vyhliadku, priestor skadiaľ môžu pozorovať krajinu. Kamennou rampou sa potom dostávajú k samotnému objektu krematória. 

Do exteriéru otvorená časť objektu s jednoduchým stĺporadím tvorí najvýraznejší kompozičný prvok. Je prepojená s exteriérom a tvorí medzičlánok medzi priestormi krematória a krajinným prostredím. Budova obsahuje dve menšie a jednu veľkú kaplnku, ktoré sú prepojené technickým zariadením v spodnom podlaží. Kaplnky majú symbolické názvy – je tu kaplnka svätého kríža, kaplnka nádeje a kaplnka viery. Aby sa navzájom nerušili jednotlivé kaplnky, architekt medzi ne vložil priestory menších záhrad. Monumentalita tu bola podľa slov Asplunda vyhradená pre „biblickú“ krajinu. Asplund a Lewerentz sa inšpirovali posvätnými miestami antických Grékov, či Rimanov, je tu cítiť obrátenie sa k prírode. 

Lesné krematórium v Štokholme bolo v roku 1994 zaradené do zoznamu svetového kultúrneho dedičstva UNESCO.

Projekt krematória s lesným cintorínom od Asplunda s Lewerentzom sa stal jedným z inšpiračných zdrojov pre krematórium v Bratislave od architekta Ferdinanda Milučkého, kde sa moderná architektúra podobne snaží nájsť symbiózu s krajinným prostredím.

## Iné projekty

## Zdroje
* Woodland Crematorium 
* Skogskyrkogarden Woodland Crematorium 

Kategória:Lokality Svetového dedičstva vo Švédsku
Kategória:Cintoríny vo Švédsku
Kategória:Krematóriá
Kategória:Štokholm
Fijación Oral vol. 1

***Fijación Oral Vol. 1*** je ôsmy album kolumbijskej speváčky a skladateľky Shakiry. Je to tiež prvý španielsky album  vydaný od skladateľa ovládajúceho viac jazykov od roku 1998. Album získal rad ocenení na celom svete, vrátane piatich Latin Grammy Awards a Grammy Award. Predalo sa viac ako 4 milióny kópií po celom svete a drží rekord pre najvyšší debut vôbec za španielsky album v Spojených štátoch.

## Zoznam skladieb
# „En Tus Pupilas“ – 4:24
# „La Pared“ – 3:20
# „La Tortura“ – 3:35
# „Obtener Un Sí“ – 3:21
# „Dia Especial“ – 4:25
# „Escondite Ingles“ – 3:10
# „No“ – 4:47
# „Las de la Intuición“ – 3:42
# „Dia de Enero“ – 2:55
# „Lo imprescindible“ – 3:58
# „La Pared (Acústico)“ – 2:41
# „La Tortura (Shakiton-Remix)“ – 3:12

## Umiestnenie v svete

## Zdroj

Kategória:Hudobné albumy z 2005
Kategória:Albumy Shakiry
Budova Bauhausu v Dessau

náhľad|vpravo|Budova Bauhausu

**Budova Bauhausu v Dessau** je budova, ktorú navrhol Walter Gropius v roku 1925 do mesta Dessau. Táto budova bola postavená pri príležitosti sťahovania sa Bauhausu z Weimaru do Dessau kvôli politickým nezhodám. Ochranné krídla mesta Dessau umožňovali vytvoriť jedinečný školský koncept ateliérov, dielní, internátov a domov učiteľov. Podobne ako motto Bauhausu – *spojiť architektúru, umenie, dizajn a remeslo v jeden celok*, tak pôsobí aj táto budova, ktorú možno chápať ako manifest funkcionalizmu. 

## Koncept
[vpravo|náhľad|Typografia od [Herbert Bayer|Herberta Bayera nad vchodom budovy Bauhausu v Dessau]]

Walter Gropius dôsledne oddelil časti budovy Bauhausu a navrhol ich podľa ich funkcie. Hmota budovy je rozčlenená do troch krídel zalomených do tvaru L, ktorý spolu zo zeleňou vytvára jedinečný urbanistický koncept. Škola a dielne sú spojené cez dvojpodlažne prebiehajúci most, ktorý sa tiahne ponad prístupovú cestu z Dessau. Na tejto budove sú uplatnené veľkorysé zasklené fasády použité na presvetlenie učební a dielní v kombinácii s bielymi omietkami prechádzajúcimi do bielo-čierno-šedej palety funkcionalizmu. Do tejto kompozície sú vkladané sýte červené a žlté plochy typické pre školu Bauhausu. V tejto budove spolu ladia všetky prvky – osvetlenie, mobiliár, výtvarné umenie.

## Dispozícia
Základnou štruktúrou Bauhausu je jasne a dôkladne zvážiť vonkajší systém spájajúci krídla, ktoré zodpovedajú za vnútorný prevádzkový systém školy. Administratíva bola umiestnená na prvom podlaží mosta a v hornom podlaží bol kabinet dvoch architektov Waltera Gropiusa a Adolfa Meyera, ktorý bol prirovnávaný k lodnému mostíku kapitána, výhľadom ku svojej polohe. Ubytovanie a školské budovy sú prepojené cez krídla, kde medzi stupňami nachádzame montážnu halu a jedáleň.

## Konštrukcia
Na budove je použitý nový technologický a konštrukčný systém tých čias a to železobetónový skelet s hríbovými stropmi kombinovaný s murivom na jednotlivých podlažiach, a pochôdznou strechou tvorenou asfaltovými dlaždicami. Jednou z najlepších vlastností skeletovej konštrukcie u tejto budovy bolo zrušenie funkcie nosnej a deliacej steny. Týmto systémom sa dosiahlo to, že tiaž konštrukcie sa preniesla do železobetónových ramien a murivo sa stáva výplňovým materiálom medzi doskami a stĺpmi. Systematické vylepšenia v skeletovej konštrukcii viedli k vytvoreniu subtílnejšej konštrukcie a presvetlenie fasád zasklenými konštrukciami.

## Ekonomika stavby
Budova mala v celkovom dôsledku 42445 metrov kubických a jej celkové náklady predstavovali 905 500 mariek. Táto budova bola postavená za pomoci učiteľov a študentov Bauhausu, pričom mohla byť vnímaná ako ideálny prostriedok výchovy.

## Iné projekty

## Externé odkazy
*Budova Bauhausu na stránkach greatbuildings.com
*Budova Bauhausu na archiwebe
*História Bauhausu

Kategória:Moderná architektúra
Kategória:Bauhaus
Kategória:Stavby v Sasku-Anhaltsku
Liubo

[thumb|right|keramické figúrky z kráľovskej hrobky dynastie Han, pochádzajúce z [1. storočie pred Kr.|1. storočia pred Kr., ktoré hrajú Liubo ]]
thumb|right|Najväčšia nájdená hracia doska Liubo

**Liubo** je tradičná dosková hra pre dvoch hráčov pochádzajúca z Číny. 

## Dejiny
Táto hra bola veľmi populárna počas vlády dynastie Han. Koncom vlády tejto dynastie hra Liubo stratila svoju popularitu a neskôr upadla do zabudnutia. Nahradila ju nová hra Go (Weiqi), ktorá sa hrá dodnes. 

Najstarší archeologický nález tejto hry sú dve hracie dosky z kráľovskej hrobky pochádzajúce zo 4. storočia pred Kr. Viaceré ďalšie nálezy pochádzajú z obdobia 3. až 1. storočia pred Kr. Hra Liubo sa spomína aj v niektorých historických písomných dokumentoch. 

## Pravidlá
Pravidlá tejto hry nie sú známe aj napriek mnohým pokusom o ich rekonštrukciu. Niektoré historické popisy tejto hry si navzájom odporujú, takže sa predpokladá že pravidlá Liubo boli v rôznych dobách a lokalitách rôzne. 

Hracia doska má tvar štvorca a obsahuje neobvyklé obrazce, ktoré sú iné na každej strane hracej dosky. V strede dosky sa nachádza štvorec. Každý z hráčov má k dispozícii 6 hracích kameňov svojej farby.

## Pozri aj
* Dosková hra

## Iné projekty

## Externé odkazy
* Liubo na boardgamegeek.com 

Kategória:Doskové hry
Kategória:Abstraktné doskové hry
Kategória:Tradičné doskové hry
Mehen

**Mehen** je tradičná dosková hra pochádzajúca zo Starovekého Egypta. Je jednou z najstarších známych doskových hier. Mehen je tiež mytologický had chrániaci boha Ra. Súvislosť medzi hrou a hadom je neznáma.

## Pravidlá
Pravidlá tejto hry nie sú známe, výrobcovia doskových hier však vyrábajú moderné verzie Mehenu s vlastnými pravidlami.

Hracia doska má okrúhly tvar a obsahuje polia uložené v tvare špirály. Archeologické nálezy hracích dosiek Mehenu sa v počete polí líšia. Predpokladá sa, že počet polí nebol v hre dôležitý. Pri hracích doskách sa našli aj objekty, ktoré môžu byť hracie kamene. Je tiež možné, že s hrou nemajú nič spoločné. Tieto obsahujú figúrky leva, figúrky iných zvierat ako lev a niekoľko menších figúrok.

## Pozri aj
* Senet
* Dosková hra

## Externé odkazy
* Mehen na boardgamegeek.com 

Kategória:Doskové hry
Kategória:Abstraktné doskové hry
Kategória:Tradičné doskové hry
Vesna

::*Vesna môže byť aj knižný alebo poetický výraz pre jarné ročné obdobie, pozri [[jar]]*.
thumb|Christian Bernhard Rode, Alegória Jari. 1785

**Vesna** je v slovanskej mytológií bohyňou jari, života a mladosti, zaháňa Morenu (zimu) a prináša teplo, radosť a zeleň na polia i do lesov. Bola mladá a krásna. Jej stromom bola breza, ktorá na jar rozkvitá ako prvá, z vtákov sa k nej viaže kukučka. V zimných mesiacoch sídlila na vrcholkoch hôr, odkiaľ sa spúšťala až vo februári, keď už nebola zima. 

Zdeněk Váňa ju však považuje za úplne vymyslené božstvo.

## Referencie


## Iné projekty

Kategória:Slovanskí bohovia
ST extraliga 2003/2004

**ST extraliga 2003/2004** bola jedenástou sezónou hokejovej extraligy. Víťazom sa stalo družstvo Dukla Trenčín, ktoré porazilo vo finále družstvo HKm Zvolen 4:2 na zápasy v sérii hranej na 4. víťazné zápasy. Vypadlo družstvo MHC Martin, ktoré nahradilo v nasledujúcej sezóne družstvo Spartak Dubnica nad Váhom.

## Konečná tabuľka základnej časti

## Play-off
### Pavúk

### Štvrťfinále

* **[[Dukla Trenčín]]** - HK ŠKP Poprad  4:0  (**8:1**, **2:1**, 2:1, 6:0)
* **[[HKm Zvolen]]** -  HK 32 Liptovský Mikuláš 4:0 (**2:1**, **2:0**, 4:1, 4:3pp)
* **[[HC Slovan Bratislava]]** – HK 36 Skalica  4:1  (**3:2pp**, **3:1**, 3:1, 0:2, **8:1**)
* **[[HC Košice]]** - MsHK Žilina  4:0  (**4:3pp**, **3:1**, 1:0, 4:2)

### Semifinále

* **[[Dukla Trenčín]]** - HC Košice  4:0  (**3:1**, **7:0**, 6:2, 1:0)
* **[[HKm Zvolen]]** - HC Slovan Bratislava  4:3  (**2:1pp**, **4:3pp**, 2:8, 3:5, **2:1pp**, 4:5, **4:1**)

### Finále

* **[[Dukla Trenčín]]** - HKm Zvolen 4:2  (**2:3pp**, **4:3**, 5:2, 2:1pp, **2:4**, 3:0)

## Majster Slovenska 2003/2004 - [[Dukla Trenčín]]

**Brankári:** Miroslav Hála, Petr Přikryl
**Obráncovia:**Lukáš Bambúch, František Bombic, Jiří Heš, Ján Homér, Slavomír Hriňa, Peter Janík, Andrej Meszároš, Peter Mikuš, Andrej Sekera, Tomáš Starosta, Miroslav Šmidriak
**Útočníci:** Peter Fabuš, Marián Gáborík, Miroslav Hanták, Marcel Hanzal, Andrej Kmeč, Ivan Koložváry, Miroslav Kováčik, Jaroslav Kóňa, Václav Král, Roman Kukumberg, Anton Lezo, Tibor Melichárek, Michal Mravík, Martin Opatovský, Peter Ölvecký, Róbert Rehák, Tomáš Sax, Ladislav Sikorčin, Peter Sivák, Tomáš Vodička, Ján Zlocha
**Tréneri:** Dušan Gregor, Július Pénzeš

Kategória:Sezóny slovenskej hokejovej ligy
Kategória:Ľadový hokej v 2003
Kategória:Ľadový hokej v 2004